XIX быуаттың беренсе яртыһында ҡала рус сәйәхәтселәр араһында  билдәлелек ала, был   популяр табип Йоһанн-Һенрих Коллдың Ханауҙа йәшәүе менән бәйле була.   Уның клиенттары  Василий Андреевич  Жуковский,  Константин Николаевич Батюшков,  Николай Михайлович Языков, Николай Васильевич Гоголь кеүек  билдәле рус яҙыусылары була.  Күп урыҫ пациенттары  Коллға махсус баралар һәм Ханауҙа оҙаҡ йәшәйҙәр. 1835 йылдың август-октябрь айҙарында Ханауҙа ғаиләһе менән шағир кенәз Петр Андреевич Вяземский йәшәй, Колл уның ҡыҙы Прасковьяны дауалай.